smcproject/ml-wiki-sentences huggingface dataset:
Middle East Egypt Kuwait United Arab Emirates Qatar Saudi Arabia Iran Culture Lebanese culture Religion Cultural Heritage sites Architecture Art Literature Music Cinema Cuisine Sport History History of ancient Lebanon History of Lebanon Timeline of Lebanese history Phoenicia County of Tripoli Ottoman rule 1860 conflict Mount Lebanon Mutasarrifate 1958 Lebanon crisis Greater Lebanon Lebanese Civil War South Lebanon conflict Taif Agreement Language Arabic Lebanese Arabic Foreign French French language in Lebanon English Politics Lebanese politics President Prime Minister List of political parties in Lebanon National Pact Lebanese nationalism Phoenicianism Coat of arms of Lebanon Flag of Lebanon ക സ തി
ലെബനിൽ വസിക്കുന്ന ജനങ്ങൾ അല്ലെങ്കിൽ ഉത്ഭവിച്ച.
ജനങ്ങൾ ആണ് ലെബനീസ് ജനങ്ങൾ (Arabic: الشعب اللبناني‎ / ALA-LC: ash-shaʻb al-Lubnānī  Lebanese Arabic pronunciation: [eʃˈʃaʕeb ellɪbˈneːne]) ആധുനിക ലെബനൻ സംസ്ഥാനം രൂപവത്കരിക്കുന്നതിനു മുൻപ് ലെബാനോൺ, ആൻറി-ലെബനൻ മലനിരകളിൽ വസിച്ചിരുന്നവർ ആണിവർ.
ഷിയാ (27%), സുന്നികൾ (27%) മരോനിറ്റ്സ് (21%), ഗ്രീക്ക് ഓർത്തഡോക്സ് (8%), മെൽക്കിറ്റ്സ് (5%), ഡ്രൂസ് (5.6%), പ്രൊട്ടസ്റ്റന്റ് (1%) എന്നീ മതഗ്രൂപ്പുകൾ ലെബനീസ് ജനതകളുടെയിടയിൽ കാണപ്പെടുന്നു.
വടക്കേ അമേരിക്ക , ദക്ഷിണ അമേരിക്ക , യൂറോപ്പ് , ആസ്ത്രേലിയ , ആഫ്രിക്ക എന്നിവിടങ്ങളിലും കൂടുതൽ ലെബനീസ് സമൂഹങ്ങൾ കാണപ്പെടുന്നു.
ശ്രദ്ധേയരായ വ്യക്തികൾ ഇതും കാണുക List of Lebanese people Arab diaspora Lebanese diaspora Lebanese Americans Lebanese Australians Lebanese Argentines Lebanese Brazilians Lebanese Canadians Lebanese Colombians Lebanese Mexicans Lebanese New Zealanders Lebanese Jamaicans Lebanese Haitians Lebanese Uruguayans Lebanese Venezuelans Lebanese people in Ecuador Lebanese people in France Lebanese people in the United Kingdom Lebanese people in Ivory Coast Lebanese people in South Africa Lebanese people in Senegal Lebanese people in Sierra Leone Lebanese nationality law Levant Mediterranean race കുറിപ്പുകൾ അവലംബം അടിക്കുറിപ്പുകൾ ബാഹ്യ ലിങ്കുകൾ Senior Seminar: Transnational Migration and Diasporic Communities at the Wayback Machine (archived January 15, 2009) , Hamline University , 2002
ലെമാങ് ഇംഗ്ലീഷ് വിലാസം https://ml.wikipedia.org/wiki/Lemang
മുളയിൽ പറ്റിപ്പിടിക്കാതിരിക്കാൻ വാഴയില പൊതിഞ്ഞ പൊള്ളയായ ഒരു മുള ട്യൂബിൽ പാകം ചെയ്ത ഗ്ലൂറ്റിനസ് അരി, തേങ്ങാപ്പാൽ , ഉപ്പ് എന്നിവയിൽ നിന്ന് ഉണ്ടാക്കുന്ന ഒരു പരമ്പരാഗത ഭക്ഷണമാണ് ലെമാങ് (മിനങ്കബൗ: ലമാംഗ്).
ഇന്തോനേഷ്യയിൽ നിന്ന് ഉത്ഭവിച്ച ഇത് സിംഗപ്പൂർ , മലേഷ്യ , ബ്രൂണെ എന്നിവിടങ്ങളിലും കാണപ്പെടുന്നു, കാരണം മുളയിലെ സ്റ്റിക്കി റൈസ് മെയിൻലാൻഡ് തെക്കുകിഴക്കൻ ഏഷ്യയിൽ ഉടനീളം സാധാരണമാണ്.
വാർഷിക മുസ്ലീം അവധി ദിനങ്ങളായ ഈദുൽ ഫിത്തർ , ഈദ്-ഉൽ-അദ്ഹ എന്നിവയിൽ ദിവസേനയുള്ള നോമ്പിന്റെ അവസാനത്തെ അടയാളപ്പെടുത്താൻ പരമ്പരാഗതമായി ലെമാങ് കഴിക്കുന്നു.
പല പരമ്പരാഗത തെക്കുകിഴക്കൻ ഏഷ്യൻ കമ്മ്യൂണിറ്റികളിലും മുളയിലെ സ്റ്റിക്കി റൈസ് സർവ്വവ്യാപിയായ പരമ്പരാഗത ഭക്ഷണമായി അറിയപ്പെടുന്നു.
മിനാങ്‌കബൗ സംസ്‌കാരത്തിൽ, പ്രധാനമായും ഇന്തോനേഷ്യയിലെ വെസ്റ്റ് സുമാത്രയിൽ , വിവിധ പരമ്പരാഗത ചടങ്ങുകളിൽ ഉപയോഗിക്കുന്ന ഗ്ലൂറ്റിനസ് അരിയോ തപായിയോ അടങ്ങിയ ഒരു പരമ്പരാഗത ഭക്ഷണമാണ് ലെമാങ് അല്ലെങ്കിൽ ലമാംഗ്.
മിനാങ്കബൗ പാരമ്പര്യമനുസരിച്ച്, ലെമാങ്ങിന്റെ പാചകരീതി ആദ്യമായി അവതരിപ്പിച്ചത് ഷെയ്ഖ് ബുർഹാനുദ്ദീനാണ്.
എന്നിരുന്നാലും, തെക്കുകിഴക്കൻ ഏഷ്യൻ മേഖലയിലെ മറ്റ് ഗോത്രങ്ങളുടെ പരമ്പരാഗത ഭക്ഷണമായും ലെമാങ് അറിയപ്പെടുന്നു.
അവയുടെ പാചകരീതി ഇപ്പോഴും വളരെ പുരാതനമാണ്.
കൂടാതെ ഇത് മുളക്കുഴകൾ ഉൾപ്പെടെയുള്ള പ്രകൃതിദത്ത വസ്തുക്കളെയും ചേരുവകളെയും ആശ്രയിച്ചിരിക്കുന്നു.
ആദ്യകാല ഇന്തോനേഷ്യൻ സാഹിത്യത്തിൽ, മാരാ റുസ്ലിയുടെ 1922 ലെ നോവലായ സിതി നൂർബയയിൽ ലെമാങ്ങിനെ പരാമർശിച്ചിരുന്നു.
അതിൽ മെറിംഗിഹിന്റെ ദുഷ്പ്രവണത കാരണം നർബയ അറിയാതെ വിഷലിപ്തമായ ലെമാങ് തിന്നുന്നു.
വിതരണവും പാരമ്പര്യങ്ങളും
ഇന്തോനേഷ്യയിൽ, ലെമാങ്ങ് പശ്ചിമ സുമാത്രയിലെ മിനാങ്കബൗ പാരമ്പര്യവുമായി ബന്ധപ്പെട്ടിരിക്കുന്നു.
എന്നിരുന്നാലും, ബ്രൂണെ, മിനഹാസ, ദയാക്, ഒറാങ് അസ്‌ലി എന്നീ ഗോത്രങ്ങൾ ഉൾപ്പെടെ ഈ പ്രദേശത്ത് മുളകൊണ്ടുള്ള അരി പാകം ചെയ്യുന്ന രീതി വ്യാപകമാണ്.
മിനാങ്കബൗ പാരമ്പര്യത്തിൽ, ലെമാങ് നിർമ്മാണത്തെ മലമാങ്ങ് എന്ന് വിളിക്കുന്നു.
താപ്പായിക്കൊപ്പം കഴിച്ചില്ലെങ്കിൽ ലെമാങ്ങ് അപൂർണ്ണമാണ്, അതിനാൽ അവയെ മിനാങ്ങുകാർ ഒരു പുരുഷനോടും സ്ത്രീയോടും ഉപമിക്കുന്നു.
ലെമാങ് തന്നെ മിനാങ് ജനതയുടെ ഒരുമയെ വിവരിക്കുന്നു.
കാരണം അതിന്റെ നിർമ്മാണ പ്രക്രിയ എപ്പോഴും ഒരുമിച്ചാണ് ചെയ്യുന്നത്.
ലെമാങും തപായിയും ഉണ്ടാക്കുന്നതിൽ പാലിക്കേണ്ട നിരവധി വിലക്കുകൾ ഉണ്ട്.
മറ്റുള്ളവരുടെ വീടുകൾ സന്ദർശിക്കുമ്പോൾ ലെമാങ്ങ് സമ്മാനമായും ഉപയോഗിക്കുന്നു.
ഉദാഹരണത്തിന്, മരുമക്കൾ സന്ദർശിക്കുമ്പോഴോ മഞ്ഞപ്പൂക് മരപ്പുലൈ ചടങ്ങുകളിലോ.
എന്നിരുന്നാലും, പരമ്പരാഗത ചടങ്ങുകളിൽ ലെമാങ്ങിന്റെ നിർബന്ധിത നിലനിൽപ്പിന് പിന്നിൽ പ്രതീകാത്മക അർത്ഥമില്ല.
മറുവശത്ത്, ലെമാങ്ങും തപായിയും അവയുടെ ചേരുവകളിലെ രാസ ഘടകങ്ങൾ ഉൽപാദിപ്പിക്കുന്ന തനതായ രുചിക്ക് പേരുകേട്ടതാണ്.
ഈ ലേഖനത്തിൽ, ലെമാങ്ങിന്റെയും തപായിയുടെയും ഉത്ഭവം, മിനാങ്കബാവു ജനതയുടെ പാരമ്പര്യങ്ങളിൽ ലെമാങ്ങിന്റെ തത്വശാസ്ത്രവും അവതരണവും ശാസ്ത്രീയ വീക്ഷണകോണിൽ നിന്ന് ലെമാങ്ങിന്റെയും തപായിയുടെയും രുചി സവിശേഷതകളും ചർച്ചചെയ്യുന്നു.
ഹരി ഗവായിയുടെ വിളവെടുപ്പ് ഉത്സവം പോലുള്ള ആഘോഷങ്ങൾക്ക് ഇബാൻ ആളുകൾ സാധാരണയായി ലെമാങ് തയ്യാറാക്കുന്നു.
ചിക്കൻ കറി പോലുള്ള മാംസം വിഭവങ്ങളോടൊപ്പം ലെമാങ് സാധാരണയായി കഴിക്കാറുണ്ട്.
പലതരം മാംസങ്ങൾക്കായി ലെമാങ് ഉണ്ടാക്കാൻ ഉപയോഗിക്കുന്ന പാചക പ്രക്രിയ, തദ്ദേശീയരായ ദയക് സമുദായങ്ങൾ പാൻസോഹ് അല്ലെങ്കിൽ പാൻസുഹ് എന്നും അറിയപ്പെടുന്നു.
ചിത്രശാല Cutting the hollowed bamboo to retrieve the lemang inside A piece of lemang Serving lemang slices അവലംബം External links Lemang എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ലെമൂർ This article may be expanded with text translated from the corresponding article in English .
(2022 ഫെബ്രുവരി) Click [show] for important translation instructions.
A model attribution edit summary Content in this edit is translated from the existing English Wikipedia article at [[:en:Lemur]]; see its history for attribution.
You should also add the template {{Translated|en|Lemur}} to the talk page .
ലെമൂറുകൾ (ലെമറുകൾ എന്നും അറിയപ്പെടുന്നു) പ്രൈമേറ്റുകളും പ്രോസിമിയൻസുകളുമാണ് .
രൂപത്തിലും ജീവിതരീതിയിലും കുരങ്ങുകളോട് സാദൃശ്യമുണ്ടെങ്കിലും ഇവർ (കുരങ്ങുകളല്ല).
"പ്രേതങ്ങൾ" എന്നർത്ഥം വരുന്ന ലാറ്റിൻ പദമായ ലെമൂറെസിൽ നിന്നാണ"ലെമൂർ" എന്ന വാക്ക്  വന്നത്.
ലെമൂർ എട്ട് കുടുംബങ്ങളായി തിരിച്ചിരിക്കുന്നു, അതിൽ 15 ജനുസ്സുകളും 100 ഓളം സ്പീഷീസുകളും ഉണ്ട്.
എന്നിരുന്നാലും, ലെമൂർ വർഗ്ഗീകരണം വിവാദപരമാണ്: ഇത് ഏത് സ്പീഷിസ് ആശയമാണ് ഉപയോഗിക്കുന്നത് എന്നതിനെ ആശ്രയിച്ചിരിക്കുന്നു.
ഒരു കുടങ്ങളി്തിരു ജനസുകളിൽ ഒന്നുമാ്സാണ് ലെമൂർ.
ലെബനാൻ ഇംഗ്ലീഷ് വിലാസം https://ml.wikipedia.org/wiki/Lebanon
മദ്ധ്യപൂർവ്വദേശത്ത് മദ്ധ്യധരണാഴിയുടെ വക്കിലായി സ്ഥിതിചെയ്യുന്ന ഒരു ചെറിയ, മലകൾ നിറഞ്ഞ രാജ്യമാണ് ലെബനൻ ( അറബി : لبنان ലുബ്നാൻ).
സിറിയ (വടക്ക്, കിഴക്ക്), ഇസ്രയേൽ (തെക്ക്) എന്നിവയാണ് ലെബനന്റെ അതിരുകൾ.
ലെബനന്റെ കൊടിയിൽ ഒരു പച്ച ചെഡാർ മരം വെള്ള പശ്ചാത്തലത്തിൽ ആലേഖനം ചെയ്തിരിക്കുന്നു.
ഇതിനു വശങ്ങളിൽ മുകളിലും താഴെയുമായി രണ്ട് ചുമന്ന കട്ടിയുള്ള വരകളും ഉണ്ട്.
ബെയ്റൂട്ടാണ്‌ ലെബനന്റെ തലസ്ഥാനനഗരം.
ലെബനനിലെ സമൂഹങ്ങളിലെയും മതങ്ങളിലെയും വൈവിധ്യം കാരണം കൺഫെഷണലിസം എന്ന ഒരു പ്രത്യേക രാഷ്ട്രീയ സംവിധാനമാണ് ലെബനനിൽ നിലനിൽക്കുന്നത്.
കഴിയുന്നത്ര സമതുലിതമായി വിവിധ വിഭാഗങ്ങൾക്ക് അധികാരം വിഭജിച്ചുകൊടുക്കുക എന്നതാണ് കൺഫെഷണലിസത്തിന്റെ കാതൽ.
ലെബനീസ് ആഭ്യന്തരയുദ്ധം (1975-1990) വരെ ലെബനൻ താരതമ്യേന ശാന്തവും സ‌മൃദ്ധവുമായിരുന്നു.
വിനോദസഞ്ചാരം, കൃഷി, ബാങ്കിങ്ങ് വ്യവസായം എന്നിവ ലെബനന്റെ സാമ്പത്തിക വളർച്ചയ്ക്ക് ആക്കം കൂട്ടി.
അറബ് ലോകത്തിന്റെ ബാങ്കിങ്ങ് തലസ്ഥാനമായും മദ്ധ്യപൂർവ്വദേശത്തെ സ്വിറ്റ്സർലാന്റ് ആയും ലെബനൻ അറിയപ്പെട്ടു.
ധാരാളം വിനോദസഞ്ചാരികളെയും ലെബനൻ ആകർഷിച്ചു.
വിനോദസഞ്ചാരികളുടെ എണ്ണം കാരണം മദ്ധ്യപൂർവ്വദേശത്തെ പാരീസ് എന്ന് ലെബനന്റെ തലസ്ഥാനമായ ബെയ്രൂട്ട് അറിയപ്പെട്ടു.
ലെബനന്റെ തീരപ്രദേശ നശങ്ങളിലാണ് പ്രാചീന ഫിനീഷ്യൻ സംസ്കാരം രൂപമെടുത്തത് .
ബി.സി 2700- 450 കാലത്ത് വികസിച്ചു നിന്നതായിരുന്നു ഫിനീഷ്യരുടെ സംസ്കാരം.
ബിബ്ലോസ്, ബെറിറ്റ്സ് (ബെയ്റൂട്ട് ), സിഡോൺ,സറെപ്ത, ടൈർ എന്നീ പ്രാചീന നഗരങ്ങളുടെ അവശിഷ്ടങ്ങൾ ആ മഹാ സംസ്കൃതിയെ വെളിപ്പെടുത്തുന്നു.
മാസിഡോണിയയിലെ അലക്സാണ്ടർ 322-ൽ ടൈർ നഗരം കീഴടക്കി.
അലക്സാണ്ടറുടെ മരണശേഷം ഫീനീഷ്യ സെല്യൂസിദ് സാമ്രാജ്യത്തിത്തിന്റെ കീഴിലായി.
ബി.സി ഒന്നാം നൂറ്റാണ്ടിൽ അവിടം റോമാ സാമ്രാജ്യത്തിന്റെ ഭാഗമായി.
ക്രിസ്തുവിനു ശേഷം താമസിക്കാതെ ക്രിസ്തുമതം ഫിനീഷ്യയിൽ എത്തിച്ചേർന്നു.
മുഹമ്മദ് നബിയുടെ കാലം കഴിഞ്ഞയുടൻ ഇസ്ലാം മതവും ഫിനീഷ്യയിൽ എത്തി.
എ.ഡി.ഏഴാം നൂറ്റാണ്ടോടെ ഇസ്ലാം ഈ മേഖലയിലെ നിർണ്ണായക ശക്തിയായി.
മധ്യകാലത്ത് കുരിശുയുദ്ധക്കാർ ലെബനിലേക്ക് കടന്നുവന്നു.
ഒന്നാം കുരിശുയുദ്ധക്കാരുടെ പ്രധാന പാത ലെബനിലൂടെയായിരുന്നു.
പിന്നീട്  ഫ്രഞ്ച് പ്രഭുക്കൻമാർ ലെബനൻ പ്രദേശങ്ങൾകീഴടക്കുകയും കുരിശുയുദ്ധ പ്രവശ്യയാക്കുകയും ചെയ്തു.
13- ആം നൂറ്റാണ്ടിൽ ലെബനൻ മുസ്ലീം നിയന്ത്രണത്തിലായി 1516-ൽ ഓട്ടോമൻ തുർക്കി സാമ്രാജ്യം ലെബനൻ കൈവശപ്പെടുത്തി.
വ്യത്യസ്ത മതങ്ങളും വംശീയ വിഭാഗങ്ങളും ലെബനന്റെ ചരിത്രത്തെയും നിർണ്ണായകമായി സ്വാധീനിച്ചിരുന്നു.
മത-വംശീയാടിസ്ഥാനത്തിലാണ് ആധുനിക ലെബനിലെ പാർലമെന്റിൽ സീറ്റുകൾ സംവരണം ചെയ്തിരുന്നത്.
പ്രസിഡന്റ്, പ്രധാനമന്ത്രി, സ്പീക്കർ എന്നീ ഉന്നത പദവികളിലും ഈ സംവരണമുണ്ട്.
എ.ഡി.ഒന്നാം നൂറ്റാണ്ടിൽ തന്നെ ക്രിസ്തുമതം കടന്നു വന്നിരുന്നു.
തെക്കർ ലെബനനിൽ പാർപ്പുറപ്പിച്ചിരുന്ന അറബ് ഗോത്രങ്ങളിൽ എ.ഡി 635-ൽ ഇസ്ലാം മതവും വേരുറച്ചു.
മാറോണൈറ്റ് സഭയാണ് ക്രൈസ്തവരിൽ ഭൂരിഭാഗവും.
എ.ഡി. 4-5 നൂറ്റാണ്ടുകൾക്കിടയിൽ ജീവിച്ചിരുന്ന സിറിയൻ സന്യാസി സെന്റ് മാരോണിൽ നിന്നാണ് സഭ  തുടങ്ങുന്നത് സഭയുടെ കേന്ദ്രവും ലെബനൻ തന്നെയാണ്.
സ്വതന്ത്ര സഭയായി വികസിച്ച അവർ പോപ്പിനെ അംഗീകരിക്കുന്ന കത്തോലിക്കാ സഭയാണ് .
പോപ്പ് കഴിഞ്ഞാൽ അന്ത്യേഖ്യയിലെ പാത്രിയാർക്കാണ് ഈ സഭയുടെ ആത്മീയാചാര്യൻ.
ഇസ്ലാം മതത്തിൻ ഷിയാ , സുന്നി ,വിഭാഗങ്ങൾക്ക് പുറമേ ഡ്രൂസ് , ആലവൈത്ത്, വിഭാഗങ്ങളുമുണ്ട്.
വ്യത്യസ്ത വിഭാഗങ്ങൾ തമ്മിലുള്ള വൈരം ലെബനന്റെ ചരിത്രത്തെ രക്തരൂക്ഷിതമാക്കി.1017-ൽ ഈജിപ്തിൽ ഉടലെടുത്ത ഇസ്ലാമിക വിഭാഗമാണ് ഡ്രൂസ്.
ഈജിപ്തിലെ ഫാത്തിമിഡ് രാജവംശത്തിലെ ആറാമത്തെ ഫനീഫയായിരുന്ന അൽ-ഹക്കീം  ബി അമർ അള്ളാ( 985-10 21 )  ദിവ്യത്വമുണ്ടെന്നും അദ്ദേഹം പുനരവതരിക്കുമെന്നും വിശ്വസിക്കുന്ന ഡ്രൂസ് വിഭാഗം മതം മാറ്റത്തെയോ പരിവർത്തനത്തെയോ അംഗീകരിച്ചില്ല.1860-ൽ മാരാണെറ്റ് ക്രൈസ്തവരെ കൂട്ടക്കൊല ചെയ്യാൻ തുടങ്ങിയതോടെ ഫ്രഞ്ചുകാർ ലെബനനിൽ  ഇടപെട്ടു.
ഒന്നാം ലോകയുദ്ധത്തിൽ തുർക്കി പരാജയപ്പെടുന്ന തു വരെ ലെബനനിലെ ഓട്ടോമൻ വാഴ്ച തുടർന്നു.
യുദ്ധാനന്തരംലീഗ് ഓഫ് നേഷൻസിന്റെ തീരുമാനപ്രകാരം ലെബനൻ ഫ്രഞ്ച് നിയന്ത്രണത്തിലായി.1926-ൽ ഭരണഘടന രൂപപ്പെടുത്തിയെങ്കിലും 1991- ലാണ് ഫ്രഞ്ചുകാരിൽ നിന്നും സ്വാതന്ത്രം ലഭിച്ചത്.
ക്രൈസ്തവ,ഇസ്ലാമിക വിഭാഗങ്ങൾക്കിടയിൽ അധികാരം പങ്കിടുന്ന രീതിയിലുള്ള ഭരണഘടനയോടു കൂടിയ ലെബനൻ റിപ്പബ്ലിക്ക് 1943 നവംബർ 22-ന് അംഗീകരിക്കപ്പെട്ടു.1948-ലെ അറബ് ഇസ്രയേൽ സംഘർഷത്തെതുടർന്ന് ഒരു ലക്ഷത്തിലധികം പലസ്തീൻകാർ അഭയാർത്ഥികളായി ലെബനനിൽ എത്തി ഇതിനെ തുടർന്ന് 1958 ൽ ലെബനീസ് തലസ്ഥാനമായ ബെയ്റൂട്ടിൽ തുടങ്ങിയ ആഭ്യന്തര കലഹങ്ങൾ1967-ലെ അറബ് ഇസ്രയേൽ സംഘർഷത്തെ തുടർന്ന് വീണ്ടും അഭയാർത്ഥി പ്രവാഹമുണ്ടായതിനെ തുടർന്ന് ശക്തി പ്രാപിക്കുകയായിരുന്നു.
യാസർ അറഫാത്തിന്റെ നേതൃത്വത്തിൽ പലസ്തീൻ ലിബറേഷൻ ഓർഗനൈസേഷൻ (പി.എൽ.ഒ) 1971-ൽ ആസ്ഥാനം ലെബനിലേക്ക് മാറ്റി.1975 ആയപ്പോൾ  മൂന്ന് ലക്ഷത്തിലധികം പലസ്തീൻകാർ ലെബനിലുണ്ടായിരുന്നു.
ലെബനാൻ കേന്ദ്രമാക്കി പലസ്തീൻ വിമോചന പോരാളികൾ നടത്തിയ പ്രവർത്തനങ്ങൾ ലെബനാൻകാരുടെ എതിർപ്പിന് കാരണമായി.
തദ്ദേശിയരായ ഇടതുപക്ഷക്കാരും പലസ്തീൻകാരും തമ്മിൽ ഏറ്റുമുട്ടലിന് തുടക്കം കുറിച്ചു.
ഇത് പിന്നീട് ക്രൈസ്തവരും, സുന്നി, ഡ്രൂസ്,  പലസ്തീൻ മുസ്ലീമുകളും തമ്മിലുള്ള ഏറ്റുമുട്ടലായി മാറി.
ഈ ആഭ്യന്തര യുദ്ധം രാജ്യത്ത് ഒരു ഭരണകൂടം തന്നെ ഇല്ലാതായി.1976-ൽ സിറിയ മാരണൈറ്റ് ക്രൈസ്തവരെ സഹായിക്കുന്നതിനായി  40000 പട്ടാളത്തെ ലെബനിലേക്ക് അയച്ചു.
സിറിയൻ - മാരാണെറ്റ് സഖ്യം പലസ്തീൻകാരെ ബെയ്റൂട്ടിൽ നിന്നും തെക്കൻ ലെബനിലേക്ക് പായിച്ചു.
സിറിയൻ സൈന്യം 2005 വരെ ലെബനിൽ തുടരുകയും ഭരണം നിയന്ത്രിക്കുകയും ചെയ്തു.
ഇസ്രയേൽ അധിനിവേശം
ലെബനനിൽ നിന്ന് ഇസ്രയേലിലേക്ക് പസ്തീൻ വിമോചന പോരാളികൾ നടത്തിയിരുന്ന ആക്രമണങ്ങളെത്തുടർന്ന് 1978 മാർച്ച് 15ന് ഇസ്രയേൽ സേന ലെബനനിൽ പ്രവേശിച്ചു.
എന്നാൽ യു.എൻ ഇടപെടലിനെത്തുടർന്ന് ഇസ്രയേൽ പിൻവാങ്ങി.1982 ജൂൺ 6-ന് ഇസ്രയേൽ വീണ്ടും ലെബനനെ ആക്രമിച്ചു.
പി.എൽ ഒ യെ പൂർണ്ണമായും പുറത്താക്കുകയായിരുന്നു ലക്ഷ്യം.
ഓഗസ്റ്റ് 20-ന് ബഹുരാഷ്ട്ര സേന ബെയ്റൂട്ടിൽ എത്തിച്ചേർന്നു.
അമേരിക്കയുടെ മധ്യസ്തതതയെത്തുടർന്ന് സിറിയൻ പട്ടാളവും പി. എൽ. ഒ.യും ബെയ്റൂട്ടിൽ നിന്നും പിൻവാങ്ങി.
എന്നാൽ ഇത് തീവ്രവാദത്തിന് വഴിവച്ചു.
ഹിസ്ബുള്ളാ( ഹിസ്ബുല്ല ) എന്ന ഇസ്ലാമിക  സംഘടന ആവിർഭവിക്കുകയും ചെയ്തു.1984-ൽ മിക്ക അന്താരാഷ്ട്ര സമാധാനസേനകളും പിൻവാങ്ങിയതോടു കൂടി ഇസ്ലാമിക തീവ്രവാദികൾ പടിഞ്ഞാറൻ ബെയ്റൂട്ടിൽ പിടിമുറുക്കി.
അടുത്ത വർഷം ഇസ്രയേൽ സേനയും പിൻ വാങ്ങി.
തുടർന്ന് അരാജകത്വം രൂക്ഷമായതോടെ 1987-ൽ സിറിയ ബെയ്റൂട്ടിലേക്ക് വീണ്ടും പട്ടാളത്തെ അയച്ചു.
തയ്ഫ് കരാർ
1989-ൽ സൈന്യാധിപൻ മിഷേൽ അവൂൺ പ്രസിഡന്റായി നാമ നിർദ്ദേശം ചെയ്യപ്പെട്ടങ്കിലും പ്രധാനമന്ത്രി സലീം എൽഹോസ് അംഗീകരിച്ചില്ല.
അതോടെ പരസ്പരം പൊരുതുന്ന രണ്ട് സർക്കാരുകൾ നിലവിൽ വന്നു.1989-ൽ അറബ് ലീഗിന്റെ മധ്യസ്തതയിൽ ഉണ്ടായ തയ്ഫ് കരാർ ആഭ്യന്തര യുദ്ധത്തിന്റെ ശക്തി കുറച്ചു.
ഒന്നര പതിറ്റാണ്ടു നീണ്ട ആഭ്യന്തര യുദ്ധത്തിൽ ഒരു ലക്ഷത്തിലധികം പേർ മരിച്ചിരുന്നു.
പുതിയ ഭരണഘടന പ്രകാരം രാജ്യത്തെ മുസ്ലീം ഭൂരിപക്ഷത്തെ അംഗീകരിച്ചുവെങ്കിലും ജനറലായ അവൂൺ പ്രസിഡന്റിന്റെ കൊട്ടാരം പിടിച്ചെടുത്തു.1990-ൽ സിറിയൻ സൈന്യം അവൂണിനെ കീഴടക്കി അംഗീകൃത സർക്കാരിനെ പുനഃസ്ഥാപിച്ചു.
സിറിയയുമായി ഒരു സഹകരണ കരാർ ഒപ്പുവച്ചു.
തെക്കൻ ലെബനനിൽ ശക്തമായിരുന്ന ഷിയാ തീവ്രവാദി സംഘടനയായ ഹിസ്ബുള്ളക്കെതിരെ 1993-ൽ ഇസ്രയേൽ പല തവണ ആക്രമിച്ചു.1996 ലും ഇതാവർത്തിച്ചു.
സിറിയ, യു എസ്, ഇസ്രയേൽ ലൈബനൻ എന്നീ രാജ്യങ്ങൾ ചേർന്ന് വെടിനിർത്തൽ കരാർ ഉണ്ടാക്കി.1998-ൽ കരസേനാധിപൻ ജനറൽ എമിൽ ലഹോദ് പ്രസിഡന്റായി തിരഞ്ഞെടുക്കപ്പെട്ടു.2000 ത്തിൽ ഇസ്രയേൽ തെക്കൻ ലെബനിൽ നിന്ന് പിൻവാങ്ങി.
ഹിസ്ബുള്ളയിൽ നിന്ന് സൈന്യം നിയന്ത്രണമേറ്റെടുക്കുകയും ചെയ്തു.
കുറേ നാളെത്തെ സമാധാനത്തിനു ശേഷം, 2005-ൽ രാജ്യം വീണ്ടും പ്രശ്നത്തിലായി.
ഫെബ്രുവരി 14 ന്  മുൻ പ്രധാനമന്ത്രി റഫീഖ് ഹരീരി ഒരു കാർ ബോoബ് സ്ഫോഫോടനത്തിൽ കൊല്ലപ്പെട്ടു.
സിറിയയാണ് ഇതിന് പിന്നിൽ പ്രവർത്തിച്ചതെന്ന് തെളിഞ്ഞതോടെ രാജ്യം പ്രധിക്ഷേതത്തിലായി.
ബെയ്റൂട്ടിൽ പ്രതിക്ഷേതറാലികൾ നടന്നു.
സിറിയയെ അനുകൂലിക്കുന്ന പ്രധാനമന്ത്രി ഒമർ കരാമിയുടെ നേതൃത്തിലുള്ള സർക്കാർ രാജിവച്ചു.
സിറിയയെ അനുകുലിക്കുന്ന ഹിസ്ബുള്ള എതിർ റാലി നടത്തിയെങ്കിലും ജനവികാരം എതിരായിരുന്നു.
ഇതോടെ ലെബനാൻ വിട്ടു പോകുവാൻ സിറിയൻ സൈന്യം നിർബന്ധിതമായി.
ഏപ്രിൽ 26-ന് സിറിയൻ സേന ലെബനാനിൽ നിന്നും പിൻ വാങ്ങി.
2006 ജൂലൈയ് 12-ന് ലെബനാൻ കേന്ദ്രമാക്കി പ്രവർത്തിക്കുന്ന ഹിസ്ബുള്ള തീവ്രവാദികൾക്ക് നേർക്ക് ഇസ്രയേൽ ആക്രമിച്ചു.
ഓഗസ്റ്റ് 14 ന് യു.എൻ.അധ്യക്ഷതയിൽ വെടിനിർത്തൽ പ്രഖ്യാപിച്ചുവെങ്കിലും സെപ്റ്റംബർ 8 വരെ  ഒളിഞ്ഞും തെളിഞ്ഞും യുദ്ധം തുടർന്നു.
അഞ്ഞൂറോളം തീവ്രവാദികളും 120 ഇസ്രയേൽ പടയാളികളും കൊല്ലപ്പെടുകയും ചെയ്തു.
അവലംബം ↑ Countries Quest.
"Lebanon, Government" Archived 2011-05-09 at the Wayback Machine .
Retrieved December 14 , 2006 .
↑ U.S. Department of State.
"Background Note: Lebanon (History) August 2005" Retrieved December 2 , 2006 .
↑ USPG.
"Anglican Church in Jerusalem responds to the Middle East crisis" Archived 2006-08-21 at the Wayback Machine .
Retrieved October 31 , 2006 .
↑ Socialist Party (2005).
"A new crisis in the Middle East?" .
↑ Anna Johnson (2006).
"Lebanon: Tourism Depends on Stability" .
↑ TC Online (2002).
"Paris of the Middle East" Archived 2007-05-14 at the Wayback Machine .
↑ ലോക രാഷ്ട്രങ്ങൾ/ഏഷ്യ/ലെബനാൻ
ലെബ്രോൺ ജെയിംസ്
ഒരു അമേരിക്കൻ പ്രൊഫഷണൽ ബാസ്ക്കറ്റ്ബോൾ താരമാണ് ലെബ്രോൺ രയ്മൊനെ ജെയിംസ് സീനിയർ ( /L ə ബി R ɒ n / ; ജനനം ഡിസംബർ 30, 1984).
നിലവിൽ നാഷണൽ ബാസ്ക്കറ്റ്ബോൾ അസോസിയേഷൻ (എൻബിഎ)യിൽ  ലോസ് ആഞ്ചലസ് ലേക്കേഴ്സ്  കളിക്കാരനാണിദ്ദേഹം  .
എക്കാലത്തെയും മികച്ച ബാസ്കറ്റ്ബോൾ കളിക്കാരനായി  കണക്കാക്കപ്പെടുന്ന ഇദ്ദേഹം മൈക്കൽ ജോർദാനുമായി നിരന്തരം താരതമ്യപ്പെടുത്തപ്പെടാറുണ്ട് .
മൂന്ന് എൻ‌ബി‌എ ചാമ്പ്യൻ‌ഷിപ്പുകൾ, നാല് എൻ‌ബി‌എ മോസ്റ്റ് വാല്യൂബിൾ പ്ലെയർ അവാർഡുകൾ, മൂന്ന് എൻ‌ബി‌എ ഫൈനൽ‌സ് എം‌വി‌പി അവാർഡുകൾ, രണ്ട് ഒളിമ്പിക് സ്വർണ്ണ മെഡലുകൾ എന്നിവയാണ് ഇ ദ്ദേഹത്തിന്റെ നേട്ടങ്ങൾ.
പതിനഞ്ചു  എൻ.ബി.എ. ഓൾ-സ്റ്റാർ ഗെയിംസ് ഇൽ  പങ്കെടുത്തിട്ടുള്ള ജെയിംസ് എൻ.ബി.എ. ഓൾ-സ്റ്റാർ എംവിപി മൂന്നു തവണ നേടിയിട്ടുണ്ട് .
2008 ലെ എൻ‌ബി‌എ സ്‌കോറിംഗ് കിരീടം  നേടിയ ഇദ്ദേഹം , എക്കാലത്തെയും എൻ‌ബി‌എ പ്ലേ ഓഫ് സ്കോറിംഗ് നേതാവാണ്, കൂടാതെ കരിയറിലെ എക്കാലത്തെയും മികച്ച പോയിന്റുകൾ നേടിയവരിൽ നാലാമതുമാണ്.
ഓൾ-എൻ‌ബി‌എ ഫസ്റ്റ് ടീമിലേക്കും പന്ത്രണ്ട് തവണയും ഓൾ-ഡിഫെൻസീവ് ഫസ്റ്റ് ടീമിലേക്കും അഞ്ച് തവണ ഇദ്ദേഹത്തെ വോട്ട് ചെയ്തു തിരഞ്ഞെടുക്കപെട്ടിട്ടുണ്ട് .
2012 ലും 2013 ലും മിയാമി ഹീറ്റിനായി കളിക്കുന്നതിനിടെ ജെയിംസ് തന്റെ ആദ്യ രണ്ട് എൻ‌ബി‌എ ചാമ്പ്യൻ‌ഷിപ്പുകൾ നേടി; ഈ രണ്ട് വർഷങ്ങളിലും അദ്ദേഹം ലീഗ് എം‌വി‌പിയും ഫൈനൽ‌സ് എം‌വി‌പിയും നേടി.
2014 ലെ ഹീറ്റുമായുള്ള നാലാം സീസണിനുശേഷം, കവാലിയേഴ്സുമായി വീണ്ടും ഒപ്പിടാനുള്ള കരാർ ജെയിംസ് ഉപേക്ഷിച്ചു.
2016 ൽ എൻ‌ബി‌എ ഫൈനലിൽ‌ ഗോൾഡൻ സ്റ്റേറ്റ് വാരിയേഴ്സിനെതിരായ വിജയത്തിലേക്ക് കവാലിയേഴ്സിനെ നയിച്ചു, ഫ്രാഞ്ചൈസിയുടെ ആദ്യ ചാമ്പ്യൻഷിപ്പ് നൽകുകയും ക്ലീവ്‌ലാൻഡിന്റെ 52 വർഷത്തെ പ്രൊഫഷണൽ സ്പോർട്സ് ടൈറ്റിൽ വരൾച്ച അവസാനിപ്പിക്കുകയും ചെയ്തു .
അദ്ദേഹത്തിന്റെ ടീമുകൾ തുടർച്ചയായി എട്ട് സീസണുകളിൽ (2011 മുതൽ 2018 വരെ) എൻ‌ബി‌എ ഫൈനലിൽ പ്രത്യക്ഷപ്പെട്ടു.
2018 ൽ ജെയിംസ് കവലിയേഴ്സുമായുള്ള കരാർ ഉപേക്ഷിച്ചു  ലേക്കേഴ്സുമായി പുതിയ കരാർ ഒപ്പിട്ടു .
കായികത്തിനു  പുറത്ത്, നിരവധി കരാറുകളിൽ നിന്ന് ജെയിംസ് അധിക സ്വത്തും പ്രശസ്തിയും നേടിയിട്ടുണ്ട്.
അദ്ദേഹത്തിന്റെ പൊതുജീവിതം വളരെയധികം സൂക്ഷ്മപരിശോധനയ്ക്ക് വിധേയമായിട്ടുണ്ട്.
അമേരിക്കയിലെ ഏറ്റവും സ്വാധീനമുള്ളതും ജനപ്രിയവുമായ അത്ലറ്റുകളിൽ ഒരാളായി ഇദ്ദേഹം തിരഞ്ഞെടുക്കപ്പെട്ടു.
പുസ്തകങ്ങൾ, ഡോക്യുമെന്ററികൾ, ടെലിവിഷൻ പരസ്യങ്ങൾ എന്നിവയിൽ ഇദേഹം പ്രത്യക്ഷപ്പെട്ടിട്ടുണ്ട് .
ESPY അവാർഡുകളും സാറ്റർഡേ നൈറ്റ് ലൈവും ആതിഥേയത്വം വഹിച്ച അദ്ദേഹം 2015 ൽ പുറത്തിറങ്ങിയ ട്രെയിൻറേക്ക് എന്ന സിനിമയിലും പ്രത്യക്ഷപ്പെട്ടിട്ടുണ്ട് .
1984 ഡിസംബർ 30 ന് ഒഹായോയിലെ അക്രോണിൽ 16 വയസ്സുള്ള അമ്മ ഗ്ലോറിയ മാരി ജെയിംസിന്റെ മകനായി ജെയിംസ് ജനിച്ചു.
ജെയിംസിന്റെ പിതാവ് ആന്റണി മക്ക്ലാൻലാൻഡിന് ക്രിമിനൽ പശ്ചാത്തലമുണ്ടായിരുന്നതിനാൽ അദ്ദേഹത്തിന്റെ ജീവിതത്തിൽ ഉൾപ്പെട്ടിരുന്നില്ല.
ജെയിംസ് വളർന്നുവരുമ്പോൾ, ജീവിതം പലപ്പോഴും കുടുംബത്തെ സംബന്ധിച്ചിടത്തോളം ഒരു പോരാട്ടമായിരുന്നു.
സ്ഥിരമായ ജോലി കണ്ടെത്താൻ പാടുപെട്ട ഗ്ലോറിയ അക്രോണിന്റെ സീഡ് അയൽ‌പ്രദേശങ്ങളിലുള്ള അപ്പാർട്ട്മെന്റിൽ നിന്ന് മറ്റു അപ്പാർട്ട്മെന്റിലേക്ക് മാറികൊണ്ടേ ഇരിക്കേണ്ടി വന്നു.
കൂടുതൽ സുസ്ഥിരമായ ഒരു കുടുംബാന്തരീക്ഷത്തിൽ തന്റെ മകൻ മികച്ചവനാകുമെന്ന് മനസ്സിലാക്കിയ ഗ്ലോറിയ, പ്രാദേശിക യൂത്ത് ഫുട്ബോൾ പരിശീലകനായ ഫ്രാങ്ക് വാക്കറിന്റെ കുടുംബത്തോടൊപ്പം പോകാൻ ജെയിംസിനെ അനുവദിച്ചു, ഒമ്പത് വയസ്സുള്ളപ്പോൾ ഇദ്ദേഹം ജെയിംസിനെ ബാസ്കറ്റ്ബോളിന് പരിചയപ്പെടുത്തി.
കായികത്തിനു  പുറത്ത് സ്വകാര്യ ജീവിതം
ജെയിംസിന്  അദ്ദേഹത്തിന്റെ ഹൈസ്കൂൾ പ്രണയിനി സാവന്ന ബ്രിൻസണിനൊപ്പം മൂന്ന് മക്കളുണ്ട്, : ലെബ്രോൺ ജെയിംസ്  ജൂനിയർ (ജനനം 2004), ബ്രൈസ് (ജനനം: 2007), സൂരി (ജനനം 2014).
2011 ഡിസംബർ 31 ന് പുതുവത്സരാഘോഷ തലേന്ന്  തന്റെ 27-ാം ജന്മദിനവും ആഘോഷിക്കുന്ന പാർട്ടിയിൽ വെച്ചാണ് ജെയിംസ് ബ്രിൻസണിനോട് വിവാഹാഭ്യർത്ഥന നടത്തിയത്   ഇരുവരും 2013 സെപ്റ്റംബർ 14 ന് കാലിഫോർണിയയിലെ സാൻ ഡീഗോയിൽ വച്ച് വിവാഹിതരായി.
2015 ആയപ്പോഴേക്കും ജെയിംസിനെ സഹ എൻ‌ബി‌എ കളിക്കാർ ഉൾപ്പെടെ നിരവധി ആളുകൾ "എൻ‌ബി‌എയുടെ മുഖം" ആയി കണക്കാക്കി.
പ്രധാനപ്പെട്ട ലീഗ് തീരുമാനങ്ങൾ എടുക്കുന്ന ആളുകളിൽ അദ്ദേഹത്തിന്റെ അഭിപ്രായങ്ങൾ കാര്യമായ സ്വാധീനം ചെലുത്തിയിട്ടുണ്ട്; ഉദാഹരണത്തിന്, 2014 ൽ ഓൾ-സ്റ്റാർ ബ്രേക്കിന്റെ ദൈർഘ്യം വർദ്ധിപ്പിക്കാൻ ഇദ്ദേഹം കമ്മീഷണർ ആദം സിൽവറിനോട് ആവശ്യപ്പെട്ടു, അടുത്ത സീസണിൽ ഈ അഭ്യർത്ഥന അനുവദിച്ചു.
2015 ഫെബ്രുവരി 13 ന് ദേശീയ ബാസ്കറ്റ്ബോൾ പ്ലേയേഴ്സ് അസോസിയേഷന്റെ (എൻ‌ബി‌പി‌എ) ആദ്യ വൈസ് പ്രസിഡന്റായി ജെയിംസ് തിരഞ്ഞെടുക്കപ്പെട്ടു.
2008 മാർച്ചിൽ, ജെയിംസ് ആദ്യത്തെ കറുത്ത മനുഷ്യനായി റിച്ചാർഡ് ഗെറിനും ജോർജ്ജ് ക്ലൂണിക്കും ശേഷം മൂന്നാമത്തെ പുരുഷനായി വോഗ്  മാഗസിന്റെ മുഖചിത്രത്തിൽ  ഗിസെൽ ബണ്ട്ചെനൊപ്പം പ്രത്യക്ഷപ്പെട്ടു .
ഇതിന് മറുപടിയായി, പ്രശസ്ത ഇ‌എസ്‌പി‌എൻ കോളമിസ്റ്റ് ജെമെലെ ഹിൽ ഈ മുഖചിത്രം  കുറ്റകരവും "തെറ്റായ കാരണങ്ങളാൽ അവിസ്മരണീയവുമാണ്" എന്ന് വിശേഷിപ്പിച്ചു , ജെയിംസിന്റെയും  ബണ്ട്ചെന്റെയും ചിത്രത്തെ   കിംഗ് കോംഗ് എന്ന ചലച്ചിത്രത്തിന്റെ  പോസ്റ്ററുമായി താരതമ്യം ചെയ്തു .
അവലംബം ↑ ↑ ↑ ↑ ↑ ↑ ↑ {{ cite web }} : | last= has generic name ( help ) ↑ ↑ ↑
ലെമൺ (ജ്യാമിതി) ഇംഗ്ലീഷ് വിലാസം https://ml.wikipedia.org/wiki/Lemon_(geometry) ലെമൺ
അർദ്ധവൃത്തത്തിലും ചെറുതായ ഒരു ചാപം അവയുടെ അഗ്രങ്ങൾ തമ്മിൽ ബന്ധിപ്പിക്കുന്ന രേഖ അച്ചുതണ്ടാക്കി 360ഡിഗ്രി കറക്കിയാൽ കിട്ടുന്ന ത്രിമാന ജ്യാമിതീയ രൂപമാണ് ലെമൺ എന്നറിയപ്പെടുന്നത്.
ഇതിന്റെ ബാക്കിയായ (പൂർണ്ണവൃത്തത്തിൽ നിന്ന്) ചാപം അതിന്റെ അഗ്രങ്ങൾ തമ്മിൽ ബന്ധിപ്പിക്കുന്ന രേഖ അച്ചുതണ്ടാക്കി കറക്കിയാൽ കിട്ടുന്ന ത്രിമാന ജ്യാമിതീയ രൂപത്തെ ആപ്പിൾ എന്നും പറയുന്നു.
ആപ്പിളും ലെമണും ഒരുമിച്ച് ഒരു സെൽഫ്-ക്രോസിങ്ങ് ടോറസ് സൃഷ്ടിക്കുന്നു.
അതിൽ ആപ്പിൾ ടോറസിന്റെ പുറം ഷെല്ലായും ലെമൺ അതിന്റെ ആന്തരിക ഷെല്ലായും വരും.
ലെമൺ ഒരു കോൺവെക്സ് സെറ്റിന്റെ അതിർത്തിയായി മാറുമ്പോൾ ചുറ്റുമുള്ള ആപ്പിൾ നോൺ-കോൺവെക്സാണ്.
നോർത്ത് അമേരിക്കൻ ഫുട്ബോൾ
നോർത്ത് അമേരിക്കൻ ഫുട്ബോളിലെ പന്തിന് ജ്യാമിതീയ രൂപമായ ലെമണിനോട് സാമ്യമുണ്ട്.
ലെമ്മിങ് ഇംഗ്ലീഷ് വിലാസം https://ml.wikipedia.org/wiki/Lemming
ഒരിനം മണ്ണെലിയാണ് ലെമ്മിങ് .
ഏകദേശം 13 സെ.
ഓളം നീളവും 100 ഗ്രാമോളം ഭാരവും ഇവയ്ക്കുണ്ടാകും.
നീളമുള്ള രോമങ്ങളാൽ ആവൃതമായ ശരീരമാണിതിനുള്ളത്.
ചെറിയ വാലാണ് ലെമ്മിങിന്റേത്.
ഇതൊരു സസ്യാഹാരിയാണ്.
വളരെ വേഗം പെറ്റുപെരുകാനുള്ള കഴിവുണ്ട് ഇവയ്ക്ക്.
നോർവേ, സ്വീഡൻ, ഫിൻലൻഡ്, റഷ്യ തുടങ്ങിയ ഇടങ്ങളിലാണ് ഇവയെ കണ്ടുവരുന്നത്.
തണപ്പുകാലാവസ്ഥയാണെങ്കിലും ശിശിരനിദ്രാസ്വഭാവം പ്രകടിപ്പിക്കാറില്ല.
കൂട്ടആത്മഹത്യ
പെറ്റുപെരുകിക്കഴിയുമ്പോൾ ഇവ കൂട്ടമായി ആത്മഹത്യ ചെയ്യാറുണ്ട് എന്നൊരു വിശ്വാസം ശാസ്ത്രജ്ഞർക്കിടയിൽത്തന്നെ നിലനിന്നിരുന്നു.
എന്നാൽ ഈ വിശ്വാസം ശരിയല്ല എന്നാണ് കണ്ടെത്തിയിരിക്കുന്നത്.
പുതിയ പ്രദേശങ്ങൾ തേടിയുള്ള ദേശാടനത്തിനിടയിൽ സ്വാഭാവികമായി സംഭവിക്കുന്ന അപകടങ്ങൾ മാത്രമാണിതെന്നാണ് പുതിയ പഠനങ്ങൾ സൂചിപ്പിക്കുന്നത്.
നീളമുള്ള നദികൾ നീന്തിക്കടക്കുന്നതിനിടയിലാണ് പലപ്പോഴും ഈ കുട്ടമരണങ്ങൾ സംഭവിക്കുന്നത്.
അവലംബം ↑ http://www.adfg.alaska.gov/index.cfm?adfg=wildlifenews.view_article articles_id=56
ലെമൂറെ
ലെമൂറെ (മുമ്പ്, ലാ ടാച്ചെ, ലീ മൂറേസ്) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, കിംഗ്സ് കൌണ്ടിയിൽ സ്ഥിതിചെയ്യുന്ന ഒരു നഗരമാണ്.
ഹാൻഫോർഡിന് 7.5 മൈൽ (12 കിലോമീറ്റർ) പടിഞ്ഞാറ്-തെക്കുപടിഞ്ഞാറായി സമുദ്രനിരപ്പിൽനിന്ന് ഏകദേശം 230 അടി (70 മീറ്റർ) ഉയരത്തിലാണ് ഈ നഗരത്തിൻറ സ്ഥാനം.
ഹാൻഫോർഡ്-കൊർക്കൊരാൻ മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശത്തിൻറെ (MSA കോഡ് 25260) ഭാഗമാണ് ഈ നഗരം.
2010 ലെ അമേരിക്കൻ ഐക്യനാടുകളിലെ സെൻ‌സസ് പ്രകാരമുള്ള ഈ നഗരഹത്തിലെ ജനസംഖ്യ 24,531 ആയിരുന്നു.
2017 ജനുവരി 1 ലെ ഈ നഗരത്തിലെ ജനസംഖ്യ 26,369 ആയി കാലിഫോർണിയ ഡിപ്പാർട്ട്മെൻറ് ഓഫ് ഫിനാൻസ് കണക്കാക്കിയിരിക്കുന്നു.
ലെമൂറെ നഗരം നിലനിൽക്കുന്ന അക്ഷാംശ രേഖാംശങ്ങൾ 36°18′03″N 119°46′58″W ﻿ / ﻿ 36.30083°N 119.78278°W ﻿ / 36.30083; -119.78278 .
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറെ ആകെ വിസ്തീർണ്ണം 8.5 ചതുരശ്ര മൈലാണ് (22 ചതുരശ്ര കിലോമീറ്റർ).
ലെമൺ ഗ്രോവ്
ലെമൺ ഗ്രോവ് , അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ , സാൻ ഡിയേഗോ കൌണ്ടി യിലുൾപ്പെട്ട ഒരു നഗരമാണ്.
ഈ നഗരത്തിലെ ജനസംഖ്യ 2010 ലെ സെൻസസ് 25,320 ആയിരുന്നു.
ഇത് 2000 ലെ കണക്കിലുണ്ടായിരുന്ന സംഖ്യയായ  24,918 നേക്കാൾ കൂടുതലായിരുന്നു.
1963 മുതൽ ഇവിടെ സ്ഥാപിക്കപ്പെട്ടിരിക്കുന്ന ഒരു വലിയ നാരങ്ങ സ്മാരകം നഗരത്തിൻറെ അടയാളമായി മാറിയിരിക്കുന്നു.
ലെമൺ ഗ്രോവ് നഗരമായി പിന്നീടു മാറിയ പ്രദേശം കാലിഫോർണിയയിലെ സ്പാനിഷ് മതപ്രവർത്തക സംഘത്തിലൊന്നായിരുന്ന മിഷൻ സാൻ ഡിയേഗോ ഡി അൽകാലായുടെ ഭാഗമായിരുന്നു.
മെക്സിക്കോ സ്പെയിനിൽ നിന്ന് സ്വതന്ത്രമായി മാറിയശേഷം, കാലിഫോർണിയോസ് എന്നറിയപ്പെട്ടിരുന്ന അൾട്ടാ കാലിഫോർണിയ നിവാസികൾ വിവിധ ലാന്റ് ഗ്രാന്റുകളിലായി മേച്ചിൽ പ്രദേശങ്ങൾ നടത്തിയിരുന്നു.
ഇപ്പോൾ ലെമൺ ഗ്രോവിലലുൾപ്പെട്ട പ്രദേശത്തെ 59,000 ഏക്കറിലധികം ഭൂമി സാന്റിയാഗോ ആർഗ്യൂല്ലൊ എന്ന വ്യക്തിക്കു നൽകപ്പെട്ടിരുന്നു.
1850 ൽ ലെമൺ ഗ്രോവിലെ ആദ്യ ഭൂജന്മിയായ റോബർട്ട ആല്ലിസൺ സാക്രമെന്റോയിൽനിന്ന് ഈ പ്രദേശത്തെത്തി.
ആർഗ്യൂസോയുടെ അനന്തരഗാമികളുടെ ഭൂസ്വത്തിൽ നിന്ന് ആയിരക്കണക്കിന് ഏക്കർ ഭൂമി അദ്ദേഹം വിലക്കു വാങ്ങി.
ആത്യന്തികയമായി ഈ പ്രദേശം ലെമൻ ഗ്രോവ്, ലാ മെസ , എൻകാന്റോ , സ്പ്രിംഗ് വാലി യുടെ ഭാഗങ്ങൾ എന്നിവയായി മാറി.
1886 ൽ സാൻ ഡിയേഗോ, കുയാമക്ക റെയിൽ റോഡുകളുടെ ഓഹരിയുടമസ്ഥനായി മാറിയ ആല്ലിസൺ ഇവിടെ ആല്ലിസൺ ചാനൽ നിർമ്മിച്ചു.
ആല്ലിസണന്റെ പുത്രനായ ജോസഫ് 1892 ൽ ലെമൺ ഗ്രോവിനായി ഉപവിഭാഗം ഭപടങ്ങൾ തയ്യാറാക്കി സൂക്ഷിച്ചു.
പ്രദേശത്തെ കാലാവസ്ഥ ഉഷ്ണമേഖലാ പഴങ്ങളും പച്ചക്കറികളും കൃഷിചെയ്യാൻ അനുയോജ്യമായതായിരുന്നതിനാൽ കിഴക്കൻ പ്രദേശങ്ങളിൽനിന്നും മദ്ധ്യ പടിഞ്ഞാറൻ പ്രദേശങ്ങളിൽനിന്നും  കർഷകർ കൂട്ടമായി ഈ മേഖലയിലേക്ക് എത്തി.
1893 ൽ ദി ലെമൺ ഗ്രോവ് ഫ്രൂട്ട് ഗ്രോയേഴ്സ് അസോസിയേഷൻ രൂപീകരിക്കപ്പെടുകയും 1894-ൽ സാൻ ഡിയാഗോ യൂണിയൻ പത്രം ലെമൺ ഗ്രോവിനെ "എ സീ ഓഫ് ലെമൺ ട്രീസ്" എന്ന പേരിൽ പരാമർശിക്കുകയും ചെയ്തു.
ബോഹീമിയയിൽനിന്നുള്ള കുടിയേറ്റക്കാരും സഹോദരന്മാരുമായ ജോസഫ്, ആന്റൺ സോൻക എന്നിവർ ലെമൺ ഗ്രോവിലേയക്കു താമസത്തിനെത്തുകയും അവിടെ  അറിയപ്പെടുന്ന ഒരു ജനറൽ സ്റ്റോർ, ‘എ. സോൻക ആന്റ് സൺ’ എന്ന പേരിൽ പടുത്തുയർത്തുകയും ചെയ്തു.
അന്റോൺ സോങ്കയുടെ മൂത്ത പുത്രനായിരുന്ന ആൻറണി "ടോണി" എഫ്. സോൻകയും അദ്ദേഹത്തിന്റെ ജർമൻ-അമേരിക്കൻ പത്നിയുമായിരുന്ന ഹന്നാ ക്ലെയ്ൻ സോൻകയും നഗരത്തിൽ പ്രാദേശികമായി അറിയപ്പെടുന്ന പ്രമുഖ വ്യക്തികളായിരുന്നു.
പിൽക്കാലത്ത് നഗരത്തിന്റെ ചിഹ്നവും പ്രാദേശിക അടയാളവുമായി മാറിയ ഒരു വലിയ നാരങ്ങായുടെ രൂപം നിർമ്മിക്കുന്നതിൽ അതിയായി താത്പര്യം പ്രകടിപ്പിച്ചിരുന്ന വ്യക്തിയായിരുന്നു അദ്ദേഹം.
നഗരത്തിന്റെ ആത്യന്തിക ഉദ്ദേശ്യമായി സമൃദ്ധി, ശുഭാപ്തിവിശ്വാസം എന്നിവയാണെന്നു പ്രസ്താവിച്ചുകൊണ്ട്,  വലിയൊരു നാരങ്ങയുടെ രൂപം നിർമ്മിക്കാനായി പ്രാദേശിക വാസ്തുശില്പിയായ അൽബെർട്ടോ ട്രെഗാൻസയെ സോൻകയും പ്രാദേശിക മേച്ചിൽപ്പുറ ഉടമകളും ചേർന്നു ഏർപ്പെടുത്തുകയും ചെയ്തു.
1931 ലെ ലെമൺ ഗ്രോവ് സംഭവത്തിൽ, മെക്സിക്കൻ അമേരിക്കൻ വിദ്യാർത്ഥികൾക്കായി ഒരു പ്രത്യേക വിദ്യാലയം നിർമ്മിക്കാനുള്ള പ്രാദേശിക സ്കൂൾ ബോർഡിന്റെ തീരുമാനത്തെ, ലെമൻ ഗ്രോവിലെ മെക്സിക്കൻ അമേരിക്കൻ മാതാപിതാക്കൾ വിജയകരമായ ജുഡീഷ്യൽ വെല്ലുവിളിയായി ഏറ്റെടുക്കുകയും വേർപെടുത്തലിനെതിരെ ഉന്നത കോടതിയുടെ അനുകൂല വിധി  സമ്പാദിക്കുകയും ചെയ്തിരുന്നു.
രണ്ടാം ലോകമഹായുദ്ധസമയത്ത് നാരങ്ങാ തോട്ടങ്ങളിൽ മിക്കതും അപ്രത്യക്ഷമാവുകയും നഗരപ്രാന്തങളുടെ വികസനം ആരംഭിക്കുകയും ചെയ്തു.
1950 കൾ മുതൽ 1970 വരെ നഗരം കോർപ്പറേഷനാക്കുന്നതിനുള്ള നാലു തിരഞ്ഞെടുപ്പുകൾ നടന്നരുന്നു.
ഈ പ്രശ്നം നഗരത്തിൽചൂടൻ സംവാദത്തിനു കാരണമായിത്തീർന്നു.
അവസാനം 1977 ജൂലൈ 1 ന് നഗരം പൂർണമായി സംയോജിപ്പിക്കപ്പെടുകയും  കാലിഫോർണിയയിലെ 414- ആമത്തെ നഗരമായിത്തീരുകയും ചെയ്തു.